NaiveNeuron/SloPal huggingface dataset:
Ďurkovský, Andrej, poslanec NR SR (2011-04-05):
Ďakujem pekne. Pán poslanec, ty si svojím vystúpením jednoznačne poukázal na to, že je opäť potrebné vrátiť sa k niektorým veciam tak, ako to spomínali kolegovia v tých predchádzajúcich vystúpeniach alebo faktických pripomienkach. Je nevyhnutné opäť otvoriť otázku fiškálnej decentralizácie, je opäť nevyhnutné vrátiť sa k niektorým zákonom. Celý systém samosprávy je potrebné prehodnotiť z hľadiska vstupov i výstupov, to znamená z hľadiska finančných nákladov, z hľadiska povinností, ktoré tieto samosprávy majú. Spomínal si rovnako nútenú správu, najväčší postrach asi každého primátora alebo starostu. Ale treba jasne povedať, že tento systém z hľadiska ministerstva financií vôbec nie je doriešený. To znamená, tu sa povie A, že obec alebo mesto ide do nútenej správy, ale nepovie sa B, ako napr. z tohto celého procesu von. Čiže toto všetko len poukazuje na to, že platy, tak ako sú tu predložené, sú len zlomkom celého toho puzzle, celej tejto skladačky, ktorú treba opätovne dať dohromady. Ďakujem pekne.
Hrnčiar, Andrej, podpredseda NR SR (2017-05-18):
Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Chcete zaujať stanovisko, pán predseda? Nech sa páči.
Figeľ, Ján, podpredseda NR SR (2013-06-25):
S ďalšou faktickou Viliam Novotný.
Číž, Miroslav, podpredseda NR SR (2015-01-29):
Pán poslanec, prepáčte, prerušujem vás veľmi nerád, len toto je návrh na skrátené konanie, pýtam sa, či si to nenecháte, je pravdepodobné, že bude prvé čítanie. Ďakujem pekne za pochopenie môjho...
Grendel, Gábor, podpredseda NR SR (2021-06-23):
Prezentujme sa a hlasujme. (Hlasovanie.) Prítomných 134 poslancov, za 134 poslancov, proti nikto, nezdržal sa nikto, hlasovali všetci. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o prideleniu návrhu výborom a o určení gestorského výboru, ako aj lehoty na jeho prerokovanie. Nech sa páči, pani poslankyňa.
Blanár, Juraj, podpredseda NR SR (2023-06-23):
Rozprávam... Pardon. Otváram rozpravu. Písomnú prihlášku som neobdržal do rozpravy, preto dávam možnosť prihlásiť sa ústne, kto má záujem. Konštatujem, že nikto okrem pána navrhovateľa. Uzatváram možnosť prihlásiť sa do rozpravy. Pán navrhovateľ Galek, máte slovo.
Glváč, Martin, podpredseda NR SR (2017-06-20):
S faktickými poznámkami nikto. Vyhlasujem rozpravu za skončenú. Chce zaujať navrhovateľ? Nie je tomu tak. Spravodajca? Nie je tomu tak. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona je uverejnený ako tlač 499. Návrh na jeho pridelenie na prerokovanie výborom je v rozhodnutí č. 566. Prosím ministra financií Petra Kažimíra, aby návrh zákona uviedol. Nech sa páči. [Rokovanie o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony , tlač 499.]
Laššáková, Jana, podpredsedníčka NR SR (2014-02-07):
Trváte, trváte na tom, aby sme vedeli, o čom budeme hlasovať, že Národná rada hlasovaním rozhodne, že hlasovanie, predposledné hlasovanie, predposledné hlasovanie bolo zmätočné. Áno? (Reakcie z pléna.) Ale to, to je úplne, (hlasy v sále) tak. Nie, nemôžem o vašom návrhu dať hlasovať. Nech sa páči, pán poslanec Sulík.
I. Štefanec, poslanec: (2007-05-16):
Pani poslankyňa Nachtmannová hovorila o dohode a konsenze. No, ja som nikdy nehovoril, že sa nerokovalo, pani poslankyňa, rokovalo sa, ale trvám na tom, že nedošlo k dohode, a to je ten precedens, to je ten škandál. Jednoducho Zákonník práce do vlády aj do Národnej rady išiel bez dohody sociálnych partnerov tak ako predchádzajúce zákony, ktoré som vymenoval. To považujem za veľmi neobvyklé. Odmietam nejaké obvinenia z politických objednávok. Pokiaľ viem, o politickej prepojenosti ste hovorili vy vo vašej politickej strane, keď ste podpísali dohodu s Konfederáciou odborových zväzov, takže z tohto pohľadu je skôr ten problém na vašej strane. Pán poslanec Madej hovoril, že minulá vláda zrušila tripartitu. Takisto by som to chcel radikálne odmietnuť, pretože v minulom poslaneckom období ozaj som tu nesedel, ale časť obdobia som zastupoval aj záujmy zamestnávateľov a viem, ako sa správali ku vláde, ako vláda sa správala k sociálnym partnerom a tripartita fungovala, čo nie je pravidlom teraz. Ďakujem.
Náhlik, Peter, poslanec NR SR (2016-10-12):
Dajte, prosím, hlasovať o návrhu zákona ako o celku.
Farkašovský, Karol, poslanec NR SR (2019-02-01):
Ďakujem pekne, pán predsedajúci. V rozprave k tomuto bodu nebol žiadny pozmeňujúci návrh, prosím, preto dajte hlasovať o uznesení tak, ako bolo prednesené pred začiatkom rozpravy.
Hrnčiar, Andrej, podpredseda NR SR (2016-10-19):
Kedykoľvek.
Brisudová, Martina, poslankyňa NR SR (2020-07-23):
Ďakujem pekne za slovo. Vážené kolegyne, kolegovia, dnes tu už pridlho rečníme, a pritom máme pred sebou dôležité výzvy, ktoré súvisia, tak ako povedal pán minister financií, s riešením dopadov koronakrízy. Ľudia už nechcú tunelovanie zo strany bývalej vládnej garnitúry SMER-u či SNS. A neprajú si ani zametať kauzy pod koberec a ani rozkrádať eurofondy. Chcú úplne normálny život v spravodlivej krajine. Chcú pracovať a uživiť svoje rodiny, chcú mať dôchodky a tešiť sa zo zaslúženej staroby. Riešme preto reálne problémy Slovenska. Problémy tých, ktorí nám dali mandát sedieť v tomto parlamente. Nehrajte to už, páni zo SMER-u, na falošnú morálku a spravodlivosť, pretože v období vášho pôsobenia bolo dosť, ale nespravodlivosti. A mnohí by o tom vedeli hovoriť. Hlavne tí, ktorí nás teraz sledujú cez televízne obrazovky. Návrh na odvolanie predsedu vlády dali strany, ktoré sú ukážkovým príkladom tých, ktorí dôveru občanov stratili. Po takejto ceste by sme my už Slovensko nikdy viesť nechceli. Naším cieľom je Slovensko, ale bez korupcie a korupčných káuz. Ďakujem pekne za slovo. (Potlesk.)
B. Bugár, podpredseda NR SR: (2004-12-09):
Nech sa páči, máte slovo a tri minúty.
Jarjabek, Dušan, poslanec NR SR (2022-05-03):
No ten zdravý rozum určite príde, len, len bojím sa (povedané so smiechom), aby neprišiel neskoro. Ale v nadväznosti na to, čo povedal pán poslanec, tam si povedal jednu vetu: Ktokoľvek sa môže dopustiť trestného činu. Áno, môže sa ktokoľvek dopustiť trestného činu, ale základná otázka v takomto prípade musí platiť, či sa ho skutočne dopustil alebo či náhodou niekto nechce, aby sa ho dopustil a všetko robí pre to, aby verejnosť presvedčil preto, že sa ho dopustil. A keď ani toto nejde, prídu politické praktiky, príde politický parlamentný monster proces, ako to povedal tuná pán poslanec Baránik, že to je politická záležitosť. A dneska to už môžem povedať, lebo to aj vyšlo verejne, čiže takíto ľudia hovoria o politických záležitostiach, o politickom procese v parlamente. No a okrem toho tuná ešte jedna vec rezonuje v tejto spoločnosti, že tu už neplatí prezumpcia neviny. Tu platí prezumpcia viny. Taká je pravda, preto, lebo vy musíte dokazovať, že ste banku nevykradli namiesto toho, aby oni vám dokázali, že ste tú banku vykradli. Toto je ten najväčší problém a toto je ten problém celej spoločnosti a problém aj tejto, tejto debaty zo strany koalície, ktorá sa tuná vedie jedným absolútne nekorektným spôsobom päťdesiatych rokov. A uvedomte si, čo sa stalo. Vy ste do tejto spoločnosti priniesli jednu obrovskú nenávisť. Nenávisť v rodinách, nenávisť na pracoviskách, generačnú nenávisť, nenávisť medzi deťmi a rodičmi. Toto všetko je vaša zásluha, čo ste tuná spravili, a z tohto sa táto spoločnosť bude musieť spamätávať ešte nesmierne dlho vďaka takýmto Baránikom.
Červeňáková, Elena, poslankyňa NR SR (2019-10-17):
Ďakujem. Ľudia trpiaci poruchou autistického spektra vidia, počujú a cítia úplne ináč, ako cítime my. Autisti majú pretrvávajúce problémy v sociálnej komunikácii, v sociálnej..., v interakciách, používajú opakujúce sa vzorce do takej miery, že to oslabuje jeho každodenné fungovanie. Poruchy autistického centra patria, centra patria medzi chronické ochorenia, ako si hovorila, takže toto ochorenie je celoživotné. Pre mnohých rodičov je diagnostika extrémne stresujúca a terapie sú veľmi náročné a veľmi drahé a vyžaduje to mnoho financií. Kvalitná terapia vyžaduje týždenne 20 až viac hodín intenzívnej práce pod dohľadom certifikovaných odborníkov. Na Slovensku nepredstavujú vôbec lacnú záležitosť a, žiaľbohu, tieto terapie zdravotná poisťovňa vôbec neprepláca. Práve rodičia sa dva roky na nás obracali a práve kolegyňa Soňa Gaborčáková sa ich ujala a pracuje s nimi 20 rok..., 2 roky a v svojej práci takisto, 20-ročnej práci sa stretáva s Aspergerovým syndrómom a s autizmom. Takže vie, čo to obnáša, a vie, čo títo ľudia práve potrebujú. Rodičia sa obracali na nás aj preto, aby sme im pomohli naštartovať zmeny v legislatíve, a tak prispeli k rozvoju, k interakciám pre ľudí s autizmom a s Aspergerovým syndrómom, preto je... (Reakcia z pléna a prerušenie vystúpenia časomerom.)
Nemec, Richard, poslanec NR SR (2020-11-03):
Áno, chcem. Chcem reagovať nato, že aj toto plénum je na to, aby sme to tu vysvetlili, koľko šport mal peňazí. Ja netvrdím, že mu netreba pomáhať, treba mu pomáhať, lebo tá sociálna politika tu bola taká, že COVID nám ukázal len zrkadlo slovenského športu. To, že máme 14 olympionikov na olympiáde, ktorí budúci rok, a potom ich klesne na 6 až 8, tak to je smutné. No, takže ďakujem, pekne si to zhodnotil. A ešte taká krátka poznámka, tie zväzy mali rozviazané ruky a už dnes máme podklady na to, ktoré zväzy nerozdeľujú ani tých 15 % na tie deti, takže treba si na to dávať pozor na zväzoch. Ďakujem.
Šeliga, Juraj, podpredseda NR SR (2020-07-15):
Námietku neevidujem (Reakcie z pléna.) Aha, pardon. Tak nech sa páči, pán spravodajca. Hlasujeme o námietke.
J. Laššáková, poslankyňa: (2005-06-22):
Návrh na vyslovenie súhlasu Národnej rady Slovenskej republiky so Zmluvou medzi Slovenskou republikou a Tureckou republikou o právnej pomoci v občianskych a obchodných veciach pridelil predseda Národnej rady Slovenskej republiky svojím rozhodnutím č. 1199 z 3. júna 2005 na prerokovanie: ústavnoprávnemu výboru, Zahraničnému výboru Národnej rady Slovenskej republiky. Za gestorský výbor určil Ústavnoprávny výbor Národnej rady Slovenskej republiky. Príslušné výbory prerokovali návrh v určenej lehote. Ústavnoprávny výbor Národnej rady Slovenskej republiky uznesením č. 832 zo 14. júna 2005 a Zahraničný výbor Národnej rady Slovenskej republiky uznesením č. 185 z 15. júna 2005 s odporučením Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas so zmluvou o tom a rozhodnúť o tom, že je medzinárodnou zmluvou podľa čl. 7 ods. 5 Ústavy Slovenskej republiky a táto zmluva má prednosť pred zákonmi. Gestorský výbor na základe stanovísk výborov vyjadrených v ich uzneseniach a stanovísk poslancov gestorského výboru vyjadrených v rozprave k tomuto návrhu odporúča Národnej rade Slovenskej republiky podľa čl. 86 písm. d) Ústavy Slovenskej republiky, po prvé, vysloviť súhlas so Zmluvou  medzi Slovenskou republikou a Tureckou republikou o právnej spolupráci v občianskych a obchodných veciach, a po druhé, rozhodnúť o tom, že Zmluva medzi Slovenskou republikou a Tureckou republikou o právnej spolupráci v občianskych a v obchodných veciach je medzinárodnou zmluvou podľa čl. 7 ods. 5 Ústavy Slovenskej republiky a táto zmluva má prednosť pred zákonmi. Spoločná správa výborov Národnej rady Slovenskej republiky o výsledku rokovania o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Tureckou republikou o právnej spolupráci v občianskych a obchodných veciach vrátane návrhu uznesenia Národnej rady Slovenskej republiky bola schválená uznesením Ústavnoprávneho výboru Národnej rady Slovenskej republiky č. 840 z 20. júna 2005. V prílohe tejto správy je aj uznesenie Národnej rady Slovenskej republiky. Skončila som, prosím, pán podpredseda, otvorte rozpravu k predloženému bodu programu..
E. Kukan, minister zahraničných vecí SR: (2004-12-10):
Stratégia svojím obsahom nadväzuje na Priority zahraničnej politiky Slovenskej republiky na obdobie rokov 2000 až 2003, ktoré v roku 2000 schválila Národná rada Slovenskej republiky. Materiál bol vypracovaný na ministerstve zahraničných vecí za účasti predstaviteľov mimovládnych organizácií, ako aj členov zboru externých poradcov ministra zahraničných vecí. Stratégiu schválila vláda Slovenskej republiky. Stratégia bola prerokovaná dňa 28. októbra tohto roku zahraničným výborom a 19. novembra tohto roku Výborom Národnej rady Slovenskej republiky pre európske záležitosti. Začlenenie Slovenska do  Európskej únie a do NATO významným spôsobom posilnilo medzinárodné postavenie Slovenskej republiky a rozšírilo priestor pre jej zahraničnopolitické aktivity. Význam Slovenska voči partnerom vnútri oboch zoskupení, ako aj navonok voči tretím krajinám zásadne stúpol. Týmto sa vytvorili predpoklady na účinnejšie presadzovanie záujmov Slovenskej republiky v medzinárodnom prostredí. S pokračujúcou integráciou rastie však aj naša spoluzodpovednosť za záležitosti presahujúce náš doterajší prirodzený priestor. Základnou filozofiou stratégie je vypracovanie hodnotového a záujmového rámca pre zahraničnú politiku Slovenskej republiky v novom prostredí, v novom postavení. Akceptovaním podmienok vstupu do oboch kľúčových organizácií sa Slovensko implicitne  zaviazalo k hodnotovému rámcu platnému v tomto prostredí. Stratégia má ambíciu prihlásiť sa k nemu explicitne a pomenovať tie momenty v systéme medzinárodných vzťahov, ktoré majú pre Slovensko osobitný význam. Stratégia neponúka praktické návody na riešenie jednotlivých situácií, určuje však rámec, v ktorom by sme tieto riešenia mali hľadať. Vypracovanie konkrétnych postupov a krokov pre aktuálne a očakávané problematiky bude nasledovať. V zmysle uznesení oboch výborov bude už najbližšie zameranie zahraničnej politiky Slovenskej republiky na rok 2005 predstavovať konkretizáciu predloženej stratégie. Stratégia bola ešte pred rokovaním vlády zaslaná na informáciu a posúdenie prezidentovi republiky. K materiálu sme vyvolali širokú diskusiu z presvedčenia, že ak má byť dlhodobá línia zahraničnej politiky úspešná, musí byť výsledkom politického konsenzu. Som rád, že do tejto diskusie sa plnohodnotne zapojili aj poslanci Národnej rady, ktorí ju prerokovali na zasadnutí dvoch výborov. Panie poslankyne a páni poslanci, dobrý strategický dokument musí byť vyvážený, nadstranícky a prijateľný pre všetkých. Dovoľte mi vyjadriť presvedčenie, že predkladaný materiál zodpovedá týmto kritériám a plénum Národnej rady Slovenskej republiky zoberie na vedomie uvedenú stratégiu. Pán predsedajúci, ďakujem pekne, skončil som.
Mezenská, Helena, poslankyňa NR SR (2013-06-04):
Vážená pani predsedajúca, v rozprave nevystúpil ani jeden poslanec a nebol predložený žiadny procedurálny návrh, dajte, prosím, hlasovať o postúpení zákona do druhého čítania.
P. Hrušovský, predseda NR SR: (2004-09-23):
(Prestávka.) (Po prestávke.)
Hrnčiar, Andrej, podpredseda NR SR (2017-12-01):
Pán poslanec Matovič.
Kondrót, Maroš, poslanec NR SR (2015-04-16):
Ďakujem pekne, vážený pán predseda. Vážený pán kolega Hlina, no, pán kolega, vy ste taký varietný zabávač, ako celkom sa dobre počúvate, len si to viem predstaviť v nejakom varieté alebo v nejakom, v privátnej partii, kde sa dá zľahka diskutovať o veciach, len tie veci, ktoré riešime, sú oveľa zložitejšie. Jednak akosi taktne obchádzate všetci informáciu, že za vlády pravice boli podpísané kontrakty s pánom Širokým za 300 mil., samozrejme, že aj za iných vlád sa podpisovali kontrakty. Samozrejme, že veľké firmy, či zahraničné, alebo domáce, veľkí podnikatelia, ktorí sa snáď tvária, že sú a mali by byť nestranícki, sa snažia spolupracovať s každou vládou, takže neobchádzajme, čiže nie Široký je náš kamarát, to, čo podsúvate verejnosti, a nikoho iného, je aj váš kamarát, aj kádehákov, aj dzurindovcov, aj všetkých ostatných. Takže to je jedna poznámka. Druhá. Ste tak celkom vtipne navrhli, že vytesáte nejaké vytrhnuté slová z kontextu do kameňa. Len vytrhnuté slová z kontextu sa vždycky dajú chápať a interpretovať rôzne. Ja vám poviem, že áno, pán Figeľ stlačil ceny u firiem pod reálnu hodnotu. A dôsledok je ten, ktorý riešime teraz. Čiže on nie je slávny preto, že dokázal znížiť ceny, ale dokázal ich znížiť tak, že to nebolo možné postaviť. A dôsledok je dneska krach firiem a dôsledok je krach malých a stredných podnikateľov. Možno viete, možno nie, pripomeniem vám, že niečo podobné sa stalo Číňanom v Poľsku pred pár rokmi. Tiež išli s nereálnymi cenami do veľkej výstavby diaľnic v Poľsku a skončilo to krachom. Dneska majú, dneska Poliaci diaľnice nemajú a Číňania majú hanbu po celej Európe a nikto sa s nimi... (reakcia z pléna) – doriešime potom, pani poslankyňa, nevykrikujete na mňa, prosím vás – a dneska sa s Číňanmi nechce nikto baviť. Takže je niekde nejaká reálna hranica peňazí, pod ktorú sa nedá ísť. A keď sa pod ňu ide, tak si to niekto odnesie.
M. Hort, podpredseda NR SR: (2009-04-16):
Preto vyhlasujem všeobecnú rozpravu za skončenú. Pýtam sa pána ministra, či chce k rozprave zaujať stanovisko ako navrhovateľ. Pán minister sa vzdáva záverečného slova. Pán spravodajca? Pán spravodajca áno. Nech sa páči.
Jurinová, Erika, podpredsedníčka NR SR (2014-11-08):
Pán poslanec Cicoň.
Figeľ, Ján, podpredseda NR SR (2015-03-11):
Ďakujem pekne. Otváram rozpravu, do ktorej som dostal písomne sériu mien, za kluby, pán Peter Muránsky za KDH a Zsolt Simon za MOST – HÍD, a jednotlivo Ján Mičovský, Mikuláš Huba, Jozef Mikuš, Martin Fecko a Richard Raši. Nech sa páči, prvým rečníkom je Peter Muránsky. Môžete to uviesť aj na tabuli. Nech sa páči.
M. Číž, podpredseda NR SR: (2006-12-06):
Vážené kolegyne, kolegovia, teraz sa pýtam, či sa niekto chce prihlásiť do rozpravy ústne. Ďakujem pekne. Uzatváram možnosť prihlásiť sa do rozpravy ústne. Slovo má pán poslanec Frešo Pavol, pripraví sa pani poslankyňa Laššáková Jana.
Simon, Zsolt, poslanec NR SR (2018-10-18):
Ďakujem pekne. Pán kolega, snáď jeden taký postreh k vášmu vystúpeniu, s ktorým v plnej miere súhlasím. Nie je jedno, v ktorej krajine ako sa stavajú k potravinám. V takom Maďarsku z pôvodných 27 % DPH klesli na 5 percent. Na Slovensku máme 10- a 20-percentné pásmo. Taká slovenská hrdá bryndza alebo zemiaky tu sú za 20 percent. Teraz pripočítajte aj tieto percentá, ktoré SNS hrdo tam pripočítava. V Rakúsku 10 % a potom sa čudujeme, že Slovensko chodí nakupovať do Rakúska. Ale keď chceme pomôcť tým poľnohospodárom, tak je treba začať tam, aby bol spracovateľský priemysel. Tak prečo SNS nedá daňové úľavy každému potravinárovi, ktorý preukáže, že investoval do svojej modernizácie svojej fabriky? Pre Jaguar sa nájdu peniaze? Lebo tomu sú blízko finančné skupiny z Nitry, ktorí to stavajú a ktorí to dozerajú? Stíhačky, na to máme peniaze? Ale na to, aby ste dali daňové úľavy farmárom a potravinárom, na to nemáte peniaze? Ako treba sa odborne na to pozrieť. Ale keď sa na to odborne pozeráte tak ako Danko na svoju rigoróznu prácu, ktorú nevie nájsť, tak to nikdy v živote nedosiahnete. A ešte snáď jeden taký postreh. Keď tu kolegovia z SNS pre vás hovoria, že naši farmári dostávajú menej peňazí, tak snáď by mali dodržať svoje slovo, lebo tú zelenú naftu, ktorú omieľajú, sľúbili farmárom minulý rok, ale ešte tento rok to nedorazilo.
Škripek, Branislav, poslanec NR SR (2024-06-27):
Pán predsedajúci, to asi nie je procedurálny návrh, ale hlboké ohradenie sa voči tomu, že som nebol v sále, nebol som, nebol, tento prístroj nebol zapnutý, moja karta nebola prítomná a za vážený zákon ľudí, voči ktorým som vystupoval s faktickými, som zahlasovaný za. Ja som vytočený, jak je to možné, že som ani prítomný neni, ani len kartou som nezapol prístroj a niekto tu zapne, že ja som za ten zákon, proti ktorému som vystupoval, prosím vás! Za registrované partnerstvá som zahlasoval v tejto sále údajne. (Potlesk.) (Smiech v sále.) To je neuveriteľné. Toto je proste... to je neuveriteľné, čo sa stalo v Slovenskej republike. Slovenská republika ma vyhlásila za zástancu registrovaných partnerstiev a LGBT zväzkov. Prosím vás... (Reakcie z pléna.)
M. Hort, podpredseda NR SR: (2007-09-19):
S reakciou na faktickú poznámku sa prihlásila pani Lucia Žitňanská. Nech sa páči.
Blanár, Juraj, podpredseda NR SR (2021-04-30):
Ďalší v poradí, pán poslanec Richard Nemec.
Jurinová, Erika, podpredsedníčka NR SR (2013-05-21):
Poslanec Kadúc.
Halúz, Milan, poslanec NR SR (2013-02-13):
Pán kolega, ja by som nadviazal na pána kolegu Vašečku. V podstate neviem si predstaviť, ako môže človek jazdiť na motocykli bez toho, že by neabsolvoval kurz. Neviem, či vy ste, či jazdíte na veľkom motocykli, ja osobne jazdím a jazda na motorke je niečo úplne iné ako jazda osobným automobilom. Neviem si predstaviť, že kubatúra 125 cm3, ja vám vymenujem už kopec malých športových motocyklov, ktoré naozaj dosahujú výraznú akceleráciu, všetko, a to vnímanie dopravy z motocykla je úplne iné ako na aute. Ja tvrdím a dokonca by som ešte aj tú kategóriu AM, ja som by ešte aj tam dal robiť vodičák, keby na mne bolo. Pretože ten pohľad je úplne iný, z toho motocykla je to niečo úplné. Ja som videl veľa nehôd motorkárov, zažil som všeličo na motorkách a naozaj nedokážem, nedokážem si predstaviť, aby som tento návrh zákona podporil. Ďakujem.
Zmajkovičová, Renáta, podpredsedníčka NR SR (2012-07-24):
Pán poslanec Bagačka.
Ďuriš Nicholsonová, Lucia, podpredsedníčka NR SR (2019-03-28):
S reakciou na faktické poznámky, pán poslanec Heger.
Kuriak, Milan, poslanec NR SR (2020-07-09):
Ďakujem za slovo. Pán poslanec Žiga, ťažko sa mi počúva práve od vás, že súčasná vláda nemá plán. Veru má. Buďte si istý, že podľa vás banálne opatrenia malým a stredným podnikateľom pomôžu, a nie, ako tvrdíte vy. Podnikatelia sa konečne dočkali, že sa našla vláda, ktorá si ich začína všímať a ich ťažkú prácu, hlavne v tejto situácii. Vy ste to za 12 rokov nedokázali. Vláda SMER-u si všímala privilegovaných lobistov a oligarchov. Malých a stredných podnikateľov ste šikanovali, buzerovali zbytočnosťami a vyciciavali z peňazí. Stretávam sa roky pravidelne s podnikateľmi z celého Slovenska, komunikujem s nimi a viem o ich problémoch. A tie problémy naozaj nie sú malé. Konečne sa dočkali kilečka a prišiel čas, že vláda si začína všímať malých a stredných podnikateľov, a začína sa im uľavovať a mnohí si vydýchli. Samozrejme, že treba v pomoci podnikateľom pomáhať naďalej stovkami ďalších opatrení. Malí a strední podnikatelia si zaslúžia úctu a pomoc, nakoľko platia dane, zamestnávajú ľudí, zveľaďujú regióny. Ešte by ma zaujímala možno jedna vec. Ak ste vy pomohli podnikateľom, tak možno ťažiarom dreva, lebo keď som videl tie kamióny na Orave v stovkách za mesiac, ako boli plne naložené dreva, tak to je naozaj na zamyslenie.
Petráš, Vladislav, poslanec NR SR (2014-11-27):
Pán predseda, hlasovali sme o bodoch zo spoločnej správy. Teraz môžeme pristúpiť k hlasovaniu o jednotlivých pozmeňujúcich návrhoch. O pozmeňujúcom návrhu pána Brocku nemôžme hlasovať, nakoľko ide o rozšírenie návrhu a navrhovateľ v záverečnom slove vyjadril nesúhlas s rozšírením podľa § 94 ods. 2 o rokovacom poriadku.
Danko, Andrej, predseda NR SR (2019-10-22):
Ďakujem. Poslankyňa Cigániková.
Ľ. Mušková, poslankyňa: (2004-09-09):
Ale ja by som sa chcela, pán minister, keďže vás tu mám, skôr obrátiť a upozorniť na reformy, ktoré sa robia v tomto volebnom období, či sa to už týka školstva, sociálnej oblasti, zdravotníctva, ale aj u vás, pán minister, myslím si, že sú šité horúcou ihlou, bez potrebných analýz a iba od zeleného stola. Majú nesmierne tvrdý vplyv na občanov a v mnohých prípadoch budú nezvratné, ako  napríklad v školstve, ak sa zrušia materské školy, a to najmä slovenské, aký vplyv to bude mať na zaškolenie detí v predškolskom veku, ale aj na zamestnanosť. Ak sa zrušia základné školy, a nielen na južnom území v tých menších obciach, aké to bude mať dôsledky na vzdelanosť detí, ktoré unavené vzdialeným cestovaním sa budú musieť učiť v preplnených triedach. Ale rušia sa, bohužiaľ, aj také základné školy, ktoré sú v lukratívnych budovách a presúvajú sa tieto školy alebo zlučujú sa so školami a dávajú sa z týchto dobrých škôl do schátraných škôl. Skutočne, myslím si, že v budúcnosti sa môže stať, že nebude dostatok budov nielen na materské školy, ale ani na základné školy. To je vlastne viac-menej len konštatovanie a viem, že asi mi na to nebudete odpovedať, preto túto otázku ešte položím aj pánovi ministrovi Froncovi. Aké opatrenia sa robia, aby nedochádzalo k tomu, že práve k zlučovaniu škôl dochádza tak, že sa opúšťajú dobré budovy a žiaci i učitelia odchádzajú do zlých starých budov. Ďakujem vám.
D. Jarjabek, poslanec: (2001-09-07):
Ale pozrime sa, aký je stav dnes, prečo táto záchrana. Pozrite sa na rozpočet, ktorý je pre kultúru. Pozrite sa na to, ako sa v tomto parlamente „často“ o tej kultúre hovorí. Pozrite sa, ako vyzerá Slovenské národné divadlo z hľadiska rozpočtu, aj činohra, aj opera, Slovenská národná galéria. Môžeme ísť do všetkých druhov umenia. Proste je tu istá záchrana, istý návrh, ako zachrániť čosi, čo tu v tejto chvíli ešte stále existuje. V súčasnosti Slovenský ľudový umelecký kolektív, pozrite sa, čo to je. To je fragment. To je fragment bez zboru, bez orchestra, na základe nejakých externistov bez dramaturgického plánu. Čo to je Slovenský ľudový umelecký kolektív dnes a čo to bolo kedysi. Vďaka Bohu, že existuje Lúčnica, že existuje so svojím zborom, so svojím tancom a že existuje na tej báze, na akej existuje. Pochopiteľne, aj Lúčnicu treba riešiť. Lenže ďaleko najzávažnejší z týchto problémov v súčasnosti je Slovenský ľudový umelecký kolektív, kde stojíme na križovatke, keď si musíme jasne povedať, či ho chceme alebo ho nechceme. Ale ubezpečujem vás, drahí kolegovia, že presne tieto isté problémy nastanú pri tomto systéme ministerstva kultúry a vedenia rezortu kultúry v každej organizácii, ktorá je priamo riadená ministerstvom kultúry, v každej.
Grendel, Gábor, podpredseda NR SR (2023-06-21):
Pán poslanec Karol Kučera ešte s faktickou poznámkou.
Blaha, Ľuboš, podpredseda NR SR (2024-06-21):
Ako ďalší sa do rozpravy prihlásil pán poslanec Igor Janckulík, nech sa páči.
P. Paška, predseda NR SR: (2009-04-16):
Budeme teraz hlasovať, dámy a páni, o prerokovaných bodoch programu. Ako o prvom budeme hlasovať v prvom čítaní o vládnom návrhu zákona o poskytovaní príspevku účastníkom národného boja za oslobodenie a vdovám a vdovcom po týchto osobách. Je to tlač 1015. Pán poslanec Jasaň bude v prvom čítaní uvádzať hlasovanie. (Hlasovanie o vládnom návrhu zákona o poskytovaní príspevku účastníkom národného boja za oslobodenie a vdovám a vdovcom po týchto osobách a o zmene a doplnení niektorých zákonov .)
Remišová, Veronika, poslankyňa NR SR (2024-09-10):
Ja budem mať dva návrhy na doplnenie programu, poprosím aj čas. Návrh č. 1. Navrhujem, aby bol do návrhu programu 19. schôdze Národnej rady Slovenskej republiky doplnený nový bod, ktorým je návrh na prijatie uznesenia Národnej rady k priamemu ohrozeniu čerpania finančných prostriedkov z fondov Európskej únie a plánu obnovy a odolnosti. Renomovaná zahraničná agentúra zverejnila správu, že Európska komisia analyzuje a pripravuje rozhodnutie, ktorým spustí proces zastavenia eurofondov a prostriedkov z plánu obnovy a odolnosti pre Slovensko. To znamená, že každý jeden rok Slovensko môže prísť až o tri miliardy eur, čo je viac ako polovica verejných ročných investícií, ktoré sa realizujú. Všetci slovenskí občania budú trpieť kvôli tomu, že vládna koalícia uprednostnila ochranu svojich kamarátov pred spravodlivosťou, a s cieľom zastaviť túto iminentnú hrozbu navrhujeme zaviazať vládu Slovenskej republiky, aby sa prestala nečinne pozerať, ako Slovensku hrozia obrovské hospodárske škody, a začala konečne konať v prospech všetkých obyvateľov Slovenska. Ďakujem. Druhý návrh zaradenia bodu, zaradenie, ktoré navrhujem zaradiť do programu. Navrhujeme, aby bol do programu 19. schôdze doplnený nový bod, ktorým je návrh na prijatie uznesenia Národnej rady k prijatým bezpečnostným opatreniam na zaistenie bezpečnosti detí, pedagógov, nepedagogických zamestnancov a obyvateľov ohrozených vyhrážkami a bombovými útokmi. Tohtoročný začiatok školského roka je poznačený bezprecedentnou sériou nahlásených bombových útokov na školách a iných verejných budovách a namiesto planých rečí premiéra o tom, že bombové útoky sú útokom na vládu, tak verejnosť by mala byť aktívne informovaná a ubezpečená, že vláda prijíma účinné opatrenia na zabezpečenie bezpečnosti svojich obyvateľov. A je potrebné, aby Národná rada za... (Prerušenie vystúpenia časomerom.)
Glváč, Martin, podpredseda NR SR (2018-05-24):
Pán poslanec Kmec.
Nemec, Richard, poslanec NR SR (2021-07-01):
Ďakujem, pán predseda. Pán Suja, nemohli by ste požiadať pána Uhríka, že by ste vy vystúpili s takýmito plamennými výstupmi v Európskom parlamente? Vy tu kričíte, že nemáme dáta, to, čo prinášajú iné krajiny, ostrovy. Ostrovy majú zaočkovaných 60 %, áno. COVID odtiaľ nezmizol, COVID odtiaľ nezmizne, ale neplnia sa ľudia v nemocniciach a nezomierajú. Veď to je jasné, že tu COVID zostane, len ide o to, aby sme tých ľudí dokázali nejak motivovať, aby tá kolektívna imunita sa dosiahla, čo najrýchlejšie. Ďakujem.
Mazurek, Milan, poslanec NR SR (2021-09-22):
Pani kolegyňa, ja sa pripájam ku konštruktívnemu alebo teda k poďakovaniu za konštruktívny dialóg v rámci tohto návrhu zákona, len som vôbec nepochopil ten váš návrh na vrátenie a dopracovanie. Veď predsa keď sú tam nejaké obsahové výhrady, poďme to posunúť do druhého čítania a nemusíme to zmeniť dokonca ani v pléne pozmeňovákom. Môžme to urobiť priamo už na výbore a pôjde to tu v spoločnej správe a bude to vyladené. Ale takto ste vlastne dali do rúk zbraň všetkým tým, ktorí chcú, aby deti boli ohrozované týmito ideológiami na školách, aby mohli takto stopiť tento zákon na tejto schôdzi a posunúť ho niekde ďalej. Preto v dobrej viere a v snahe o to, aby sme to tu schválili, veď priestoru na realizáciu zmien je veľmi veľa, vám navrhujem naozaj stiahnuť ten procedurálny návrh, pretože to fakt k ničomu dobrému nepomôže a dosiahne sa tým v podstate to isté, čo sa dosiahne budúcu schôdzu pozmeňujúcim návrhom.
Bugár, Béla, podpredseda NR SR (2011-10-11):
Pán predseda Sulík.
Zmajkovičová, Renáta, podpredsedníčka NR SR (2013-06-17):
Pán poslanec Novotný.
Slafkovský, Alexander, poslanec NR SR (2010-08-11):
Ďakujem pekne. Pán predsedajúci, dajte hlasovať o zákone ako celku.
Paška, Pavol, predseda NR SR (2013-10-28):
Ďakujem pekne, pán spravodajca. Prerušujem rokovanie o tomto bode programu. Dámy a páni, mali sme teraz pokračovať prvým čítaním o návrhu pánov poslancov Brocku, Přidala, Kvasničku na vydanie zákona č. 595 o dani z príjmov. Vzhľadom na zdravotnú indispozíciu ma požiadal navrhovateľ, či by sme mohli tento návrh prerokovať až zajtra. Na 9.00 máme schválenú už zmenu, kde budeme o deviatej ráno rokovať o návrhu pána poslanca Igora Chomu, je to bod č. 61 programu. Chcem sa spýtať, či je všeobecný súhlas, aby sme preložili tento bod navrhovateľov Brocku, Přidala a pána Kvasničku zajtra... Nie je? Je? (Reakcie v pléne.) Kolegovia, poprosím vás, pretože ak nie je súhlas, tak musím prerušiť rokovanie. Je súhlas? Dobre. Ďakujem vám pekne. Takže ráno 9.00 ide bod č. 61, to je návrh pána poslanca Chomu, a za ním potom pôjde prvé čítanie o zákone č. 595 o dani z príjmov navrhovateľov pána Brocku, Přidala a Kvasničku. Ďakujem pekne. Budeme pokračovať prvým čítaním o návrhu pánov poslancov Národnej rady Slovenskej republiky Martina Fecka, Jána Mičovského, pani poslankyne Heleny Mezenskej a pána poslanca Mikuláša Hubu na vydanie zákona č. 97/2013 Z. z. o pozemkových spoločenstvách . Je to tlač 710. Poprosím pána predsedu, aby, Martina Fecka, pána poslanca Martina Fecka, aby uviedol návrh zákona.
Blanár, Juraj, podpredseda NR SR (2020-12-08):
Ďakujem, pán minister. Je to čerstvé, však pred pár hodinami ste to predkladali. Nech sa páči, poprosím vás, aby ste zaujali miesto pre navrhovateľa. A teraz by som poprosil spoločného spravodajcu pána poslanca Igora Husa, aby informoval Národnú radu o výsledku rokovania výborov a o tomto návrhu zákona a odôvodnil stanovisko gestorského výboru. Nech sa páči, pán poslanec.
Érsek, Árpád, minister dopravy a výstavby SR (2018-02-02):
Tak COTIF. Tu je napísané, že môže byť aj KOTIF.
Martinák, Ľuboš, poslanec NR SR (2015-09-24):
Ďakujem za slovo. Pán poslanec Zsolt Simon, ja jednoducho chápem ťa, áno, voľby sa blížia. Čiže to bola vyslovená už skrytá tvoja predvolebná kampaň ako obyčajne. Si tu splietal hrušky so zemiakmi, so slivkami a všetko dokopy. Okrem iného si aj tvrdil, že Ficova vláda nič nezrobila pre iné regióny, že všetko sa ťahá tu, že vy ste údajne niečo poskytli aj odľahlým regiónom. Ty vieš dobre, že žijem a pracujem v odľahlom regióne Slovenska, v Medzilaborciach. Za obidvoch vlád Mikuláša Dzurindu pre medzilaborecký okres sa skutočne nezrobilo, ale nezrobilo nič! Krížom slamku ste nepreložili v našom odľahlom regióne! Prvá vláda Roberta Fica nielen nesľubovala, ale v skutočnosti zrobila. Máme priemyselnú zónu, kde investovala prvá vláda Roberta Fica a v súčasnosti pokračujú intenzívne rokovania s potenciálnym investorom a sme na veľmi dobrej ceste, že získame prácu v našom regióne. Takže skutočne tvoje vystúpenie považujem iba za bohapustú predvolebnú kampaň. Ďakujem.
A. Belousovová, podpredsedníčka NR SR: (2009-04-29):
Teraz prosím poverenú členku výboru pre ľudské práva, národnosti a postavenie žien pani poslankyňu Vieru Mazúrovú, aby informovala Národnú radu o výsledku prerokovania správy vo výbore. Nech sa páči.
Glváč, Martin, podpredseda NR SR (2018-05-15):
Pán poslanec Mizík.
Pellegrini, Peter, predseda NR SR (2015-12-09):
Prezentujme sa a hlasujeme o pozmeňujúcom návrhu pána poslanca Madeja. (Hlasovanie.) Prítomných 111 poslancov, za hlasovalo 78, zdržalo sa 33 poslancov. Tento pozmeňujúci návrh sme schválili.
Čekovský, Kristián, poslanec NR SR (2020-03-20):
Sľubujem. (Potlesk.)
B. Bugár, podpredseda NR SR: (2005-10-25):
Vážené panie poslankyne, vážení páni poslanci, v grémiu sme hovorili o tom, že pán minister Malchárek môže vystúpiť až po hlasovaní, lebo má zahraničnú návštevu, takže by som preskočil tie dva jeho body a pokračujeme prvým čítaním o vládnom návrhu zákona, ktorým sa mení a dopĺňa zákon č. 610/2003 Z. z. o elektronických komunikáciách v znení neskorších predpisov a o zmene a doplnení niektorých predpisov (tlač 1296). Prosím ministra výstavby a regionálneho rozvoja Slovenskej republiky Lászlóa Gyurovszkého, aby uviedol vládny návrh zákona.
Zmajkovičová, Renáta, podpredsedníčka NR SR (2013-06-17):
Pán poslanec Simon.
Klus, Martin, poslanec NR SR (2017-09-14):
Ďakujem pekne za slovo. Ako jeden zo spolupredkladateľov si dovolím len doplniť pána poslanca Dostála. Pokiaľ ide o moratórium, tak to už je dnes pomerne vážny problém, ak by sme išli do úplne explicitného výkladu samotného zákona o voľbách. Zoberme si už len napríklad streetboardy alebo bilbordy, tie sa počas dňa volieb alebo 48 hodín pred voľbami neodstraňujú. Máme tu výklad, ktorý hovorí, že je to takto v poriadku. Otázka je, že či toto napríklad nepreferuje potom tých kandidátov, ktorí majú veľké množstvo práve takýchto reklamných predmetov alebo teda nosičov. Ďalší veľmi dôležitý bod, ktorý sme do tohto návrhu zákona dali, je práve otázka prieskumov. Zoberme si rok 2016, aké boli prieskumy dva týždne pred voľbami a aké boli reálne výsledky aj od renomovaných agentúr. Čiže je zrejmé, že práve počas tých dvoch týždňov sa toho pomerne veľa udialo. Napríklad niektoré nie celkom šťastné výroky niektorých politikov alebo napríklad zásadné zmeny v spoločnosti alebo možno si niektorí občania začali aktívnejšie čítať programy. Čiže aj toto je veľmi dôležitá vec, ktorú treba zohľadniť pri podpore tohto návrhu zákona, že dva týždne pred voľbami ten prieskum môže byť ešte pomerne veľmi nepresný. Čo sa týka volebných limitov a finančných prostriedkov, tak zoberme si príklad zo súčasných volieb do vyšších územných celkov. Ten nezmysel, ktorý tam máme, že je tu limit 500-tisíc eur na politickú stranu, sa jednoducho nedá dodržať. A to hovoríme z pozície druhej najsilnejšej politickej strany a výrazne nás to diskriminuje ako politických kandidátov oproti napríklad nezávislým kandidátom. Zoberme si takú Banskú Bystricu. Tam ja môžem pracovať napríklad so 100-tisíc eurami, ktoré sme na kampaň vyčlenili pre tento kraj, zatiaľ čo nezávislí kandidáti a niektorí to určite aj dodržia, budú mať 250-tisíc eur. Čiže aj z tohto uhla pohľadu sú tie limity nez... (Vystúpenie prerušené časomerom.)
P. Hrušovský, predseda NR SR: (2003-01-14):
Teraz dávam slovo, nech sa páči, pán poslanec Galbavý, máte slovo.
Gaborčáková, Soňa, poslankyňa NR SR (2016-09-20):
Ďakujem za slovo. My sme mali na sociálnom výbore správu o sociálnej situácii obyvateľstva za rok 2015 a ja som postrehla tam takú anomáliu. Ja som sa potom aj štátneho tajomníka na to pýtala, že klesol počet ľudí zamestnaných v stavebníctve, ale na druhej strane, keď idem z východu až tu, tak vidím, že sa stavia, čo už mi vlastne potvrdilo to, že mnoho tých stavbárov je donútených pracovať na živnosť, hoci nevykazujú charakter živnostenskej práce a samotná moja rodina bola naozaj tým postihnutá, že nevyplatili faktúry ani môjmu švagrovi, ani jednému ani druhému a oco tesne pred dôchodkom musel ísť na živnosť, lebo ináč by nemohol pracovať. Takže naozaj je potrebné chrániť tých ľudí, lebo skutočne ani on nebol zorientovaný v tých právnych veciach a dať to naozaj do, zosúladiť to tak, aby sme tých ľudí chránili. Ďakujem.
Hlina, Alojz, poslanec NR SR (2024-10-23):
Ďakujem veľmi pekne. Ja sa o trošku neskôr, ale dostávam sa do obrazu a žasnem teda, moje schopnosti to chápať, zdá sa, že to zatiaľ prekračuje. Čiže z toho, čo som zatiaľ počul, či tomu rozumiem správne. Pani Holečková súhlasí s tým, aby nebola v tom klube, a prečo ju odvolávame, keď súhlasí? Tak nech sa vzdá, nie? Ja neviem, či to umožňuje... Viete, že, neviem, mi tu nejakým spôsobom chýba, že sa prihlási, áno, že je to v poriadku. A prísne vzaté, viete, že a keď ju, myslím, že Ondrej Dostál to bude veľmi dobre hovoriť, že nemôžte poslanca len tak akože odvolať a nechať ho tak voľne loženého, hej, niekde pracovať by mal v nejakom klube. Čiže aká je reciprocita, že spravíte nejakú zámenu po dohode. Viete, príde mi to, kolegovia, prepáčte, také kádehácke, hej? Neni tu pani Holečková, rozprávate o tom, že ste sa s ňou niečo dohodli, odvolávate ju, tak ju neodvolávajte, keď ste sa na niečom dohodli, nevidím dôvod, prečo by ste sa mali odvolávať. A už keď som, keď som už začal a do týchto vôd som vošiel, ako ale hovorím, pripúšťam, že sa len oboznamujem s touto problematikou, tak namiesto tvrdého odmietnutia, že tohto sa my nebudeme zúčastňovať, som prekvapený z toho, že PS-ko tu dopĺňa nejaký pozmeňovací návrh. Akože prepáčte, neviem, ale mám pocit, že by sme mali dať veľký pozor, myslím, že sme sa už do temných vôd pustili pri pani Kolíkovej a naozaj, že ak KDH chce odvolať svoju bývalú poslankyňu prostredníctvom koalície, nech to urobí, ale nevidím najmenší dôvod, prečo by sme my, a dúfam, že SaS-ka teda, odo mňa teda naozaj nikto nemôže očakávať hlas, že toto budem podporovať. Ja tu nevidím pani Holečkovú, ktorá by hovorila, že je komfortná s tým, že nebude v tom výbore a je jej jedno, že nebude v žiadnom výbore. Ja ju tu nevidím.
Blanár, Juraj, podpredseda NR SR (2021-12-01):
Na vaše vystúpenie jedna faktická poznámka od pána poslanca Suju, nech sa páči.
Jozef Burian, poslanec NR SR (2016-10-11):
Ďakujem, pán predsedajúci. Dajte hlasovať o zákone ako o celku s pozmeňujúcimi a doplňujúcimi návrhmi, ako boli schválené v Národnej rade.
Čepček, Martin, poslanec NR SR (2022-05-24):
Ďakujem pekne. Pán poslanec, ďakujem za vaše vystúpenie. Musím vás pochváliť, lebo myslím, že to bola prvá rozprava vaša, ale napriek tomu si dovolím povedať pár slov. No, vaša strana SaS mala vo volebnom programe 3,5-násobok životného minima na voľnočasové poukazy. V súčasnosti by sa to pohybovalo niekde medzi 700 – 800 eurami. Teraz je návrh v parlamente, ktorý je vo výške 600 euro. To znamená, je to ďaleko nižší, ako bol. Okrem toho vy máte ministra školstva, ktorý je dva roky vo funkcii, ktorý vie, aké problémy majú centrá voľného času a inštitúcie, ktoré sa venujú voľnému času, napriek tomu za dva roky nebol schopný predložiť žiadny návrh zákona. Platy učiteľov sa tiež mohli riešiť už dávno, napriek tomu sme tu podporovali všetko možné. A tiež si dovolím povedať, že je to váš minister, ktorý ide štrajkovať s učiteľmi namiesto toho, aby sa snažil im nejakým spôsobom vybojovať platy. Takže, no neviem, mali by ste sa skôr pozrieť do vlastných radov, aby ste vedeli, že ten, kto mal na tieto veci reagovať ako prvý, bol váš minister školstva. Ďakujem.
Danko, Andrej, predseda NR SR (2019-04-02):
Prítom... Ešte raz. Prosím, prezentujme sa a hlasujeme. (Hlasovanie.) Prítomných 130 poslancov, za 89, zdržalo sa 41. Konštatujem, že sme návrh schválili.
Laurenčík, Milan, podpredseda NR SR (2022-06-23):
Vyhlasujem všeobecnú rozpravu za skončenú. (Reakcia spravodajcu.) Do rozpravy ešte? Nech sa páči, pán spravodajca.
Danko Andrej, predseda NR SR (2016-09-12):
Prosím, prezentujme sa a hlasujme. (Hlasovanie.) Prítomných 136 poslancov, za 133, zdržali sa 2, nehlasoval 1. Konštatujem, že Národná rada pridelila návrh zákona výborom, určila gestorský výbor a príslušné lehoty výborom na jeho prerokovanie v druhom čítaní. Pokračujeme hlasovaním o bode 37 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 488/2013 Z. z. o diaľničnej známke. Spoločným spravodajcom je člen výboru pre hospodárske záležitosti poslanec Michal Bagačka. Prosím ho, aby uvádzal hlasovanie. (Hlasovanie o vládnom návrhu zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení zákona č. 387/2015 Z. z. , tlač 133.)
Jurinová, Erika, podpredsedníčka NR SR (2015-06-23):
Necháme vás dorozprávať.
Blanár, Juraj, podpredseda NR SR (2020-11-25):
Pani poslankyňa Remiášová, nech sa páči.
Vaľová, Jana, poslankyňa NR SR (2011-02-09):
Ďakujem veľmi pekne. Ja už som viackrát v tomto parlamente povedala, že možno moje také osobné postoje sú, myslím si, že veľmi liberálne v tom, pretože môj pradedko bol Maďar, mama je Rusínka, takže a ja som Slovenka, takže vôbec nevnímam veci nejako národne, ale skutočne ich vnímam ako Slovenka, pretože častokrát tu povedali, čo je to lojálnosť. No lojálnosť nie je iba platenie daní, prispievanie a práca v tomto štáte, ale lojálnosť je aj to, ako sa človek cíti a ako cíti s inými alebo s národnosťou, ale hlavne ako sa cíti k svojej domovine, v ktorej býva a v ktorej žije. Veľmi by som chcela oceniť kolegu zo Slovenskej národnej strany pána Mikolaja v tom, že povedal takú jednoduchú, ale zrozumiteľnú vec, že chceli sme sa stať rovnocennými tým, že na strane Slovenska vznikol zákon, ktorý bol odpoveďou na zákon zo strany Maďarska. Ja si myslím, že už tento zákon, keď si pamätám v škole, sme sa učili, chce poprieť základné fyzické a chemické procesy, pretože tie sa poprieť nedajú, tie sú už dlhoročné, lebo učili sme sa v chemickej reakcii, že ak sa zvýši tlak, akcia vyvoláva reakciu k zníženiu tlaku. To znamená, že môj názor je, ten zákon slovenský bol prijatý veľmi správne, aby sa znížil tlak, aby bola rovnocennosť v spoločnosti. A ja sa ešte ďalšiu vec spýtam, čo je to za ústupok v tej širokorozchodnej koľaji, ktorá má urobiť opäť akúsi cestu Maďarskej republike, ktorá túto cestu a prácu môžeme mať pre slovenských občanov. Čiže možno začína to s maďarským jazykom, začína to zásahom o dvojitom občianstve a končí to pri širokorozchodnej, vážení? Takže sa nad tým zamyslite, lebo všetky veci majú... (Prerušenie vystúpenie časomerom.)
P. Hrušovský, podpredseda NR SR: (2002-06-19):
A. Juriš, poslanec: Vážený pán predsedajúci, vážený pán minister, vážení kolegovia, kolegyne. Takisto ako moji predrečníci som za to, aby sa vypustili na samostatné hlasovanie body 7, 11 a 12. V čom je problém týchto bodov? Keď sa vypustia tieto pozmeňujúce návrhy, tak sa fakticky schváli vládny návrh zákona v týchto paragrafoch v tom znení. Je to skutočne o tom, že dovoz muštov ruinuje naše vinohradníctvo, ktoré pred 1989 rokom malo zhruba 36-tisíc ha viníc, v dnešnom čase obhajujeme pred Európskou úniou 22 270 ha, aby sme mohli mať viníc. Tu si treba uvedomiť, že tieto vinice na 1 ha, to sú približne dvaja pracovníci. Keď budeme dovážať mušty, vinice budú chátrať a budeme mať nezamestnanosť, a sú to oblasti, kde je pomerne vysoká nezamestnanosť. Ďalšia taká vec, ktorá likviduje naše vinice, je cenová politika. Treba povedať, že nákupné ceny hrozna od roku 1989 sú približne na tej istej úrovni v korunách ako teraz. A pri tom cenové relácie vstupov vzrástli približne 3- až 5-krát. Čiže je to ohromný problém udržať vinohrady v tomto stave v týchto výmerách, ale na druhej strane, veď predsa na Slovensku vinohrady sú známe od čias Rímskej ríše a my by sme to mali teraz likvidovať a dovážať hrozno, teda mušt, ktorý, samozrejme, v tej krajine pôvodu nie je žiaduci. Predajú nám to najkvalitnejšie? Nie. Práve to najlacnejšie a my z toho potom robíme vína, ako napríklad Venušino čaro alebo niektoré iné. Čiže z toho dôvodu treba povedať, že my musíme podporiť svojich vinohradníkov, a to tým, že neschválime body zo spoločnej správy 7, 11 a 12. Ďakujem.
L. Miklós, poslanec: (2008-12-02):
Pán profesor, však sa pozrite na historické mapy, odkedy ich máme. Na tých historických mapách počas tisícročia alebo počas troch tisícročí sa nachádzali najrôznejšie názvy geografické, najrôznejšie. Zoberte si ich povedzme len od 15. storočia. Celkom iste tam nájdete maďarské, latinské, nemecké a ešte neviem aké názvy. Nehovorte, že názvy boli poslovenčené či pomaďarčené v 19. alebo v 20. storočí. To je jedna vec. A keď aj boli, kedy vznikol názov Peking, kedy vznikol názov Kapské Mesto, kedy vznikol názov hoci Brazília, povedzme? No tak, preboha, však vznikajú názvy a jednoducho sa dávajú do určitých jazykov. To je jedna vec. Druhá vec je, spomínali ste niekoľkokrát konferenciu OSN. Tak prečo naozaj nejdete na poslednú konferenciu, ktorá bola v roku 2007, čo bola deviata konferencia? Tam je jedno z rozhodujúcich uznesení tejto konferencie. Je to zachovanie geographical names as intangible world cultural heritage, to znamená zachovanie nehmotného kultúrneho dedičstva, geografických názvov a toponým. Však, preboha, prečo chceme vykynožiť zo Slovenska kultúrne dedičstvo, ktoré zanechali národy od latinčiny počnúc cez nemčinu až po maďarčinu. Ďakujem.
Kollár, Boris, predseda NR SR (2021-09-16):
Prosím, prezentujme sa a hlasujeme. (Hlasovanie.) Prítomných 127 poslancov, za 114, proti žiadny, zdržali sa 12, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Zmajkovičová, Renáta, podpredsedníčka NR SR (2012-08-06):
Pán poslanec Hraško.
Lehotský, Tomáš, poslanec NR SR (2022-09-29):
Ďakujem veľmi pekne, pán predsedajúci. Pán Taraba, konzistentnosť. Koľkokrát to zaznelo vo vašom prejave? Päťkrát, šesťkrát? Však treba to spočítať potom. Keď som včera hovoril o tom, že vám nezávidím tú dilemu, ktorá vás čaká pri hlasovaní dnes o jedenástej, tak svojím vystupovaním aj včera, aj dnes to len potvrdzujete. Toto je obrat roka. Po dvanástich hlasovaniach za vyslovenie nedôvery akémukoľvek ministrovi a dvoch hlasovaniach o... za vyslovenie nedôvery Igorovi Matovičovi tu vlastne dva dni hľadáte nejakú dôveryhodnú výhovorku, prečo dneska odvolanie Igora Matoviča nepodporiť. A tá dohoda už nemôže byť, nemôže byť očividnejšia s Igorom Matovičom, ktorý vám mediálne predostrel vlastne tú líniu, ktorou sa treba vybrať, teda že keď Matovič bude odvolaný, tak SaS-ka sa vráti do vlády. A vy ste po tom chňapli ako po údenom a donekonečna to tu opakujete. V poriadku. Ja len hovorím, teda že konzistentnosť, keď o nej tak často hovoríte, tak sa treba na to pozerať aj do vlastných radov. Tak ako sme nikoho nelámali cez koleno, aby sa pridal svojím podpisom na náš dokument a vyhlásenie tejto mimoriadnej schôdze, samozrejme, nelámeme nikoho cez koleno, aby, aby hlasoval za alebo proti dnes. Je to len na vašom svedomí a vedomí, ako hlasovať budete.